Pasilankatu

Pasilankatu on pohjois–etelä-suuntainen katu Helsingin Pasilassa. Pasilankatu toimii Länsi-Pasilan ja Keski-Pasilan osa-alueiden rajana, ja se on tärkeä liikenneväylä. Pasilankatu alkaa etelässä Veturitien risteyksestä ja päättyy pohjoisessa Radiokadun liikenneympyrään.

Pasilankadun varrella on eteläpäässä joukko toimistorakennuksia sekä Tripla-kompleksi. Näitä pohjoisemmassa on lisää toimistorakennuksia, 2020-luvulla valmistuneita asuinkerrostaloja sekä Helsingin pääpoliisilaitos.

Raitiovaunu 2 kulkee Pasilankatua pitkin aina Ilmalantorille saakka.

Rakennukset 
Länsipuoli
 Huolintatalo, toimistorakennus, Pasilankatu 2. Rakennuttaja John Nurminen Oy, v. 1982.
 Palkkatilanportti 1, toimistorakennus, v. 1981.
 Esterinportti 2, mm. Uudenmaan liiton pääkonttori, v. 1984.
 Esterinportti 1 (”Ester1”), toimistorakennus, v. 1984.
 Pasilankatu 10, toimistorakennus, v. 1985.
 Maistraatinportti, toimistorakennus. Arkkitehti Ilmo Valjakka, v. 1987.
 Pasilanportti, toimistorakennus, Kyllikinportti 2. Alkuperäinen suunnittelu Jaakko Salonen, v. 1988. Muutostyöt L Arkkitehdit, v. 2017.
 Pasilan poliisitalo 2, Pasilanraitio 11. Arkkitehdit Toivo Korhonen ja Timo Kannisto, v. 1982.
 Pasilan poliisitalo 1, Pasilanraitio 13. Entinen Helsingin käräjäoikeuden talo, v. 1984.

Itäpuoli
 Tripla-kompleksi. Arkkitehdit Soini & Horto, v. 2019.
 Helsingin Pilvilinna, Firdonkatu 7, asuinrakennus. Arkkitehdit Hannunkari & Mäkipaja, v. 2022.
 Pasilankatu 11 ja 13, asuinrakennukset. HPK Arkkitehdit, v. 2022–2023.
 Höyrykatu 8, asuinrakennus. Arkkitehtitoimisto Ark7, v. 2021.
 Pasilankatu 17, asuinrakennus. HPK Arkkitehdit, v. 2021.

Lähteet

Aiheesta muualla 

Helsingin kadut
Pasila